Slow

**Slow** (oik. **Vellu Maurola**, s. 1975 Vantaa) on suomalainen DJ ja musiikkituottaja. Kuultuaan ensimmäisen kerran hip hop -akteja, kuten Run DMC, Public Enemy ja Eric B & Rakim hän innostui DJ:n urasta. Slow on tunnettu jatsahtavasta ja groovaavasta musiikistaan sekä siitä, että soittaa settejä nykyään kahden matkapuhelimen avulla.

## Ura
Vuonna 1990 Slow tapasi DJ:nä toimineen JA-Jazzin, joka työskenteli samaan aikaan Anttilan musiikkiosastolla Slow’n kanssa. Iltatöillä keräämillään rahoilla Slow osti ensimmäisen parinsa Technics SL-1200 -levysoittimia ja runsaasti levyjä. 

Hän osallistui DMC -miksauskilpailuihin Suomessa ja voitti kilpailun neljänä vuonna peräkkäin: 1992, 1993, 1994 ja 1995. Välineinä kisoissa oli kaksi Technics SL-1200 -levysoitinta ja DJ-mikseri. Slow’n esitysten tyyli vaihteli hip hopista funkkiin ja jazziin. 

Vuonna 1995 Slow perusti yhdessä MC Ragford Brownin kanssa The Brown Sand Brothers nimisen yhtyeen, joka ehti julkaista muutamia demonauhoja.

Slow’n ja JA-Jazzin ystävyys jatkui ja vuonna 1995 Ja-Jazz esitteli hänelle James Spectrumin ja kolmikko perusti yhtyeen nimeltä Pepe Deluxé. Yhtyeen tyyliä voisi kuvailla yhdistelmäksi big beatia, trip-hopia ja hip hopia. Porukan ensimmäinen julkaisu oli vuonna 1998 julkaistu EP nimeltä *Three Times a Player*, jonka Muzik-lehti valitsi kuukauden levyksi. Pepe Deluxén ensimmäinen täyspitkä albumi *Super Sound* julkaistiin 1999. Julkaisijana oli brightonilainen Catskills Records. Albumilla oli runsaasti sampleja, joiden käyttöoikeuksia levy-yhtiö ei onnistunut saamaan. Albumista oli tehtävä uusi versio, joissa monia sampleista oli soitettu uudestaan oikeilla instrumenteilla. Albumin uusi versio julkaistiin sittemmin Ranskassa, Italiassa, Espanjassa, Alankomaissa, Yhdysvalloissa, Australiassa, Saksassa ja Suomessa. 

Yksi raidoista, nimeltään ”Before You Leave” tai ”Woman in Blue”, päätyi Leviksen farkkumainontaa suunnittelevan mainostoimiston korviin New Yorkissa. He valitsivat kappaleen Leviksen maailmanlaajuisen mainoskampanjan tunnusmusiikiksi vuonna 2001. Kappale nousi tämän myötä kansainväliseksi hitiksi ja sai vuoden parhaan mainosmusiikin palkinnon Cannesin mainosfestivaaleilla.

Tämän menestyksen myötä yhtyettä pyydettiin tekemään useita remiksauksia muille artisteille kuten Tom Jonesille ja The Cardigansille sekä Eminemille. Tässä vaiheessa jatkuva promotointi ja konsertointi väsytti Slow’n ja hän päätti erota ryhmästä jatkaakseen sooloprojektiensa parissa.  

Vuodesta 1999 vuoteen 2001 hän työskenteli Emin tuotantopäällikkönä ja käynnisti Nozle-nimisen tanssimusiikkimerkin. Levymerkki julkaisi singlejä Campaukselta, Z-MC:ltä ja Jori Hulkkosen Step Time Orchestralta. Campaus oli tanssimusiikkiyhtye, jonka Slow perusti suomalaisen tuottajan Rauli ”Illusion Rake” Eskolinin kanssa.

Vuonna 2002 Slow perusti SlowHillin yhdessä tunnetun saksofonistin Tapani Rinteen kanssa. Rinne on paremmin tunnettu yhtyeestään RinneRadio. Yhtye yhdistää jazzia elektronisiin soundeihin ja heidän ensimmäisen albuminsa Finndisc julkaistiin Blue Note -levymerkillä. Samana vuonna Dj Slow’n single Got To Funk kohosi ykköseksi Finnish Dance Chartilla ja käväisi korkeimmillaan sijalla 19 Suomen virallisella singlelistalla. Kappale oli alun perin tehty Hartwallin Upciderin mainokseen, mutta yleisön suuren kysynnän vuoksi kappaleesta tehtiin kokonainen ja se julkaistiin singlenä.

Vuonna 2003 Slow remiksasi muun muassa The Crashin kappaleen Star ja sävelsi musiikkia suomalaisiin televisiosarjoihin. 

Vuonna 2004 Slow julkaisi debyyttialbuminsa *This Is Now* ja aloitti viikoittaisen radio-ohjelman Burnerin Groove FM:llä yhdessä Palefacen kanssa.

Vuonna 2005 SlowHill julkaisi toisen albuminsa Fennikan Plastinka Recordsin kautta. Tapani Rinteen kanssa Slow myös sävelsi musiikit elokuvaan *[[Koti-ikävä]]* ja he saivat musiikista Jussi-ehdokkuuden. 

Vuosi 2006 oli merkittävä Slow’n uralla. Hänet kutsuttiin soittamaan setti Midem-musiikkimessujen 40-vuotisjuhlan avajaisillassa Cannesissa, jossa hän soitti apunaan kaksi matkapuhelinta ja mikseri. Samana vuonna julkaistiin hänen toinen sooloalbuminsa *Pronto!*, joka on julkaistu myös Japanissa Columbia Recordsin kautta. Hän soitti myös Lontoossa Wallpaper*-lehden design-palkintogaalassa, Milanon huonekalumessuilla Artekin osastolla, Klara Festivalilla Brysselissä sekä tuotti musiikkia Nokian, Ikean ja Finlandia Vodkan mainoksiin. 

Vuonna 2007 hän jatkoi keikkailua enimmäkseen erilaisissa yksityistapahtumissa sekä Suomessa että ulkomailla. Hänet valittiin myös Mäntän kuvataideviikkojen yhdeksi Suomen 25 parhaasta taiteilijasta ja hänen ääniteoksiaan oli kuultavissa Mäntässä kesän 2007 ajan.

Tammikuussa 2020 Maurola nimitettiin Bauer Median audio branding -asiantuntijaksi.

## Diskografia
**SlowHill: Muzak**
# Tenho
# Parasol
# Finnlite
# Pohjalo
# Shine
# Le Vapour
# Toiset meistä
# Saunatheque
# Utu
# Sshhh

**Slow: Pronto!**
# Suite #431
# Little By Little
# Back In L.A.
# Sambesque Tin-Tin
# Track Down Pronto!
# Fall Upon Love
# Again And Again
# Carnivále Mystique
# Lullaby At 8:45 pm

**SlowHill: Fennika**
# Come Back As A Butterfly
# Fundador
# Riekko
# Everyone Is A Star
# La Noche En La Isla
# Ammulla/Illalla
# Thursday
# Fennika
# Lost Friends
# Niko’s Dream

**Various Artists Eat&Joy vol.1 – mixed and compiled by Dj Slow**
# Slowhill: La Noche En La Isla 3:39
# Husky Rescue: Rainbow Flows 5:51
# ToneKroup: Mood Division 4:19
# Lightman: Oil On Canvas 2:31
# ACCU: Out Of the Blue 3:38
# Teddy Rok Seven: Feel (Featuring Okou) 4:36
# Korpi Ensemble: Everything’s All Right 4:05
# Infekto: Beautiful (Instrumental) 2:38
# Ro*danmaa: Track 7 5:38
# Quintessence: Friday 5:25
# Jazzgangsters: Feeling Sad Tonight 3:53
# Uusi Fantasia: Fantasia 4:00

**Dj Slow: (I'm Over You) Pablo** 
# (I’m Over You) Pablo Radio Edit 3.48
# (I’m Over You) Pablo Dallas Superstars Remix 6.32
# (I’m Over You) Pablo Fu-Tourist Remix 5.47
# (I’m Over You) Pablo Album Version 5.49
# (I’m Over You) Pablo Video

**Dj Slow: This Is Now** 
# These Jeans (R Way 2 Hotta!) feat. L.A. Skin 3.50
# Feel The Vibe feat. Jungle Brothers 4.28
# Got To Funk 3.47
# (I’m Over You) Pablo feat. Teemu Brunila 5.49
# Sunshine feat. Max C 3.56
# Top-20 People feat. L.A. Skin 4.06
# Start To Pray 4.10
# Get Down, Give It Up feat. L.A. Skin & Élancy 4.32
# Keep Moving feat. Midnight Sun 5.13
# This Is Now feat. L.A. Skin & Christa Renwall

**Dj Slow: Keep Moving** 
# Keep Moving 5.13
# These Jeans (R Way 2 Hotta!) 4.06

**Dj Slow: These Jeans (R Way 2 Hotta!)**
# These Jeans (R Way 2 Hotta!)

**Dj Slow: Got To Funk**
# Got To Funk (Radio)
# Got To Funk (OG Club Cut)

**Paleface with Dj Slow: 'Til The Break Of Dawn** 
#Paleface with Dj Slow: Wannabe MC (Album Track) 

**SlowHill: Finndisc**
# Slowjazz 6:28
# Super Blue 3:38
# Positive 4:53
# Fishbass Fusion 3:57
# Just A Phrase 4:47
# Valo 5:04
#Yesterday Star 5:08
#Small Stone 5:55
#Fragonardo 4:15
#Song For eetu 1:35 

**SlowHill: Super Blue**
# Super Blue 3.38
## Lähteet

## Aiheesta muualla
* Slown viralliset kotisivut 
* Slow MySpacessa 
*[Discogs.com](http://www.discogs.com/artist/Slow+(3))
*Slowhillin arvostelu Suomijazz-sivustolla  

__NOTOC__